als_Latn dik_Latn sag_Latn
Isco e ka pranuar, është shumë afër nënshkrimit të kontratës së re me Real Madridin.
Magjistari spanjoll, Isco, tashmë ka vendosur – ai dëshiron të qëndrojë në “Santiago Bernabeu” edhe për shumë vite.
Lajmin e ka bërë të ditur vetë lojtari pas paraqitjes mbresëlënëse me Spanjën ndaj Maqedonisë, i cili asistoi te goli i dytë.
Isco tha se është shumë i lumtur në Madrid dhe se rinovimi i kontratës pothuajse tashmë është punë e kryer.
“Rinovimi? Po, tashmë e kam thënë këtë. Jam i lumtur në Real Madridi dhe shpresoj të qëndroj edhe për shumë vite. Për momentin më ka mbetur vetëm një vit, por jemi afër rinovimit të kontratës”, ka thënë Isco.
Isco e përfundoi sezonin me 11 gola në 43 paraqitje, sezoni më i mirë në “Bernabeu” që kur u transferua në vitin 2013. /Express/
als_Latn als_Latn als_Latn als_Latn als_Latn als_Latn